দুজনের শুরুটা হয়েছিল রং নাম্বার দিয়ে। আর তার সূত্র ধরে আলাপন। আলাপনের মাধ্যমে তৈরি হয় প্রেমের সম্পর্ক। আর শেষ হয় ধর্ষণের শিকার হয়ে ভণ্ড প্রেমিকের হাতে জীবন দিয়ে! এমনই একটি ঘটনা ঘটেছে জেলার কলমাকান্দা উপজেলায়। পারভীন আক্তার (১৬) নামে এক কিশোরীকে ধর্ষণের পর হত্যার অভিযোগ উঠেছে তার প্রেমিক জহিরুল ইসলাম ওরফে জহির শেখের বিরুদ্ধে। বুধবার (১২ সেপ্টেম্বর) ঢাকার রামপুরা এলাকা থেকে পুলিশ জহিরকে গ্রেপ্তার করেছে।